Notum esse volo omnibus tam presentibus quam futuris quod ego Henricus Angelicus servus indignus terram super fluvium Segunnam in Bisuntino territorio sitam que Tantenens appellatur michi a fratre meo Hugone filioque eius Gerardo donata est do et concedo beate Marie Dei genitrici et fratribus Cisterciensibus in perpetuum possidendam ob salutem anime prenominati fratris mei Hugonis et mee predecessorumque meorum ita tamen ut Cistercienses fratres predicte Angeliacensis ecclesie singulis annis persolvant. Hoc autem factum est apud Angeliacum V idus iulii. Huius rei testes sunt : Gregorius prior, Arlebaudus supprior, Hugo prepositus, Hugo Berardi, Ansculfus infirmarius, Villermus sacrista. Hoc etiam frater Girardus nepos illius abbatis laudavit et Theobaudus monachus.